cyanic-selkie/wikianc huggingface dataset:
Gjemselund stadion
Publikumsrekordar
Publikumsrekorden frå 26. juni 1983 er på 6794 tilskodarar og kom i seriekampen mot Vålerenga IF. Kapasiteten har siden blitt endra både av regelendringar og ombyggingar og ein får i dag ikkje sleppe inn meir enn rundt 6700 tilskodarar. Det kan òg nemnast at KIL har trekt så mange som 10 213 tilskodarar. Denne kampen vart elles spelt på Ullevaal Stadion i 1993 og var den 2. rundekamp i UEFA-cupen for laget mot italienske Juventus.
De ti mest vitja kampane:
Skøytebanen
Gjemselund stadion har òg arrangert meisterskap i hurtigløp på skøyter tidlegare og var arena for Junior allround-NM for herrar både i 1953 og 1977. Juniormeistrar då vart Ragnar Haraldsen, IF Herkules (1953) og Tom Erik Oxholm, IF Fram (1977). Dette vart Oxholms første juniormeisterskap av tre på rad. Under Junior-NM i 1977 vart det sett fire nye norske juniorrekordar, to av Oxholm (samanlagt liten firkamp og 5000m) og to av Frode Rønning, Leinstrand IL (500m og 1500m).
Hysteresetap
Hysteresetap er eit energitap på grunn av hysterese. Hysteresetapet er proporsjonalt med arealet av hysteresesløyfa, og kan reknast ut frå dette.
Alle typar hysterese er vanlegvis uønskte, fordi dei representerer energi som går tapt i form av varme. Tap ved magnetisk hysterese i elektriske maskinar og transformatorar blir redusert ved å framstille jernkjernane i slike apparat av «blautt jern» (silisiumlegert stål).
Dielektriske hysteresetap blir utnytta til dielektrisk oppvarming, t.d. ved høgfrekvenssveising av plastmaterial.
Stangebyen
Stangebyen, også kalla Stange sentrum eller berre Stange, er kommunesenteret i Stange kommune i Innlandet fylke. Tettstaden har og ligg 13 km sørom Hamar sentrum.
Mandriva Linux
Mandriva Linux, som tidlegare gjekk under namnet Mandrake Linux, er ein kommersiell distribusjon av operativsystemet Linux. Det er det franske selskapet Mandriva som står bak utviklinga av distribusjonen.
Historie
Den første utgåva av det som då var Mandrake, kom ut i juli 1998, og var basert på Red Hat Linux versjon 5.1. Mandrake skilde seg etter kvart meir og meir frå Red Hat distribusjonen med eigne verktøy for å lette systemadministrasjonen.
I 2004 tapte utviklarane av Mandrake Linux, Mandrakesoft, eit søksmål som vart retta mot dei av Hearst Corporation, eigarane av King Features Syndicate som saksøkte dei for brot mot den varemerkebeskytta teikneserien Mandrake. Mandrakesoft anka saka, men fjerna mellomrommet i distribusjonsnamnet så MandrakeLinux vart det nye namnet på distribusjonen frå versjon 10.0.
I 2005 slo MandrakeSoft seg saman med det brasilianske føretaket Conectiva som og utvikla ein kommersiell linuxdistribusjon. Conectiva Linux og Mandrakelinux vart dermed slått saman til Mandriva Linux.
Heklegarn
Heklegarn er tynt garn berekna på hekling. Slikt garn vert òg brukt til kunststrikk. Slikt garn vert ofte laga av bomull og mercerisert, men det kan vera syntetisk.
Mange merke brukar eit nummersystem der tjukkare kvalitetar har høgare nummer enn tynnare kvalitetar. Til dømes er garn nummer 10 tjukkare enn garn nummer 20.
Induksjonsstøyt
Induksjonsstøyt er eit straumstøyt, som oppstår ved ei brå ending av det magnetiske feltet gjennom ein straumkrins, til dømes når primærstraumen i ein transformator eller straumen til magnetiseringsviklinga i ein elektrisk maskin vert broten. Den induserte spenninga kan då bli mange gonger større enn dei ein får ved den vanlege, periodiske variasjonen av primærstraumen eller viklingsstraumen. I sekundærkrinsen kan det derfor dannast gneistar som kan skape store skadar. Slike gneistar kan ein sikre seg mot ved til dømes spesielle kortslutningsbrytarar, gneistegap og spenningsavhengige motstandar. Induksjonsstøyt vert utnytta praktisk i gneisteinduktorar.
Dekadevulkan
Dekadevulkanane er seksten vulkanar identifisert av International Association of Volcanology and Chemistry of the Earth's Interior (IAVCEI) som vert nøye følgd med på grunn av deira tidlegare store, øydeleggande utbrot og plassering nær folkesette område. Desse vulkanane vert tett studert og eit av måla til IAVCEI er å gjere folk merksame på farane. Andre mål er å forstå vulkanane og farane dei utgjer betre, slik at ein kan redusere konsekvensane av slike naturkatastrofar. Vulkanane er kalla opp etter prosjektet som vart starta som ein del av eit prosjekt sponsa av Sameinte Nasjonar kalla Internasjonalt tiår for reduksjon av naturkatastrofar.
Kvantemekanikk
Kvantemekanikken er ei grein innan fysikken. Han vart utvikla i perioden 1925–1928, som eit svar på at den klassiske mekanikken forutsa andre resultat enn dei målte i ein del avgjerande fall. Kvantemekanikken seier at i bundne fysiske system er materien i røynda kvantisert. Denne kvantiseringa går likevel over så små storleiksskalaer at den er vanskeleg å leggja merke til. For prosessar som involverer atomære og subatomære storleikar spelar kvantemekanikken ei avgjerande rolle, til dømes
Aksiomatisk oppbygging
Kvantemekanikken baserer seg på fire grunnleggjande postulat:
Kvantemekaniske resultat
Eit av dei viktigaste resultata frå kvantemekanikken er Heisenbergs uskarpheitsrelasjon. Erwin Schrödinger spelte også ei viktig rolle i kvantemekanikken, og kom med Schrödingerlikninga.
Masakatsu Sawa
Masakatsu Sawa er ein tidlegare japansk fotballspelar.
Han spela for klubben Kashiwa Reysol.
Rekkjetun
Rekketun eller rekkjetun er ei tunform som er særprega av at husa ligg i rekkjer langsetter landskapet. Rekkjetun finst først og fremst i Setesdalen og Telemark, i fjordstrøka på Nordmøre og på Voss. Dei er også den dominerande tunforma i Agder og Romsdal. Byggeforma er gjerne knytt til bratt terreng.
Ei tilsvarande tradisjonell byggjeform elles i Europa er rekkelandsby, medan ein i nyare tid har fått større byar og tettstader med lineær busetnad.
Øyvatnet i Høylandet
Øyvatnet er ein innsjø som ligg i Høylandet kommune i Trøndelag fylke.
Øyingen
Øyingen er eit vatn som ligg i Steinkjer kommune i Trøndelag fylke.
Elgg
Elgg er ein by og ein kommune i distriktet Winterthur i kantonen Zürich i Sveits. Kommunen har innbyggjarar  og eit areal på. Kommunesenteret ligg 530meter over havet.
Grasmere Lake
Grasmere er ein av dei mindre innsjøane i Lake District i Cumbria i England. Han har gjeve namn til landsbyen Grasmere, som har ei kjend tilknyting til diktaren William Wordsworth. Landsbyen ligg like nord for innsjøen.
Innsjøen er 1540 meter lang og 640 meter brei, og dekkjer eit areal på 0,62 km². På det djupaste er han 21 meter brei og han ligg 62 meter over havet. Elva Brathay renn gjennom landsbyen og innsjøen til Rydal Water og Windermere.
Det ligg ei øy i innsjøen, berre kalla The Island.
Stig Lindberg
Stig Lindberg var ein svensk formgjevar. Han arbeidde særleg med formgjeving av keramisk gods og tekstil, men også med til dømes plast og emalje. Han var mellom dei leiande formgjevarane på sitt felt i førre åthundret.
Hieronymus
Eusebius Sophronius Hieronymus, kjend som den heilage Hieronymus, er opphavsmannen til Vulgata, den latinske omsetjinga av Bibelen frå gresk og hebraisk. Med visse endringar er omsetjinga hans framleis i bruk som offisielle bibelteksten i bruk i kyrkja, og Hieronymus har fått tittelen kyrkjelærar. Han er rekna som helgen for omsetjarar og bibliotekarar.
Liv
Hieronymus var fødd i Stridon, på grensa mellom Pannonia og Dalmatia (i dag Sdrin i Kroatia), ein gang rundt 347. Han kom frå ein illyrisk adelsfamilie, og morsmålet hans var illyrisk. Hieronymus kom til Roma for å læra retorikk og filosofi rundt 360–366. Han hadde kristne foreldre, men blei ikkje døypt før om lag 360. Han studerte under grammatikaren Aelius Donatus og lærte seg latin og ein del gresk, men oppnådde truleg ikke den kjennskapen til gresk litteratur han seinare hevda. Etter fleire år som språkstudent i Roma reiste han til Trier, der han truleg tok til å studera teologi.
Så tok Hieronymus fatt på ei reise til Vesleasia og Syria. Under eit lengre opphald i Antiokia opplevde han at to av reisekameratane hans døydde, medan han sjølv var sjuk fleire gonger. Medan han låg sjuk hadde han eit syn som fekk han til å ta avgjerda om å slutta med dei verdslege studia sine og via livet sitt til gudelege ting. Dette hende truleg vinteren 373-374. I tre år etterpå oppheldt han seg ein del i den syriske ørkenen, der mange einebuarar heldt til. Hieronymus blir gjerne sjølv framstilt som ein einebuar på grunn av dette, men han brukte òg denne tida til å studera og skriva. Av ein konvertert jøde fekk han den første undervisinga si i hebraisk.
Då han vende tilbake til Antiokia i 378 eller 9 blei han presteordinert av biskop Paulinus. Hieronymus kom så tilbake til Roma i 382, der han blei ein nær medarbeidar av pave Damasus. Han fekk oppdraget med å omsetja Bibelen og slik sameina dei mange vestlege bibeltekstane, som var blitt noko ulike med åra. Han tok først fatt på Det nye testamentet ved å retta den eksisterande latinske utgåva Itala eller Vetus Latina. I 390 gjekk han så over til Det gamle testamentet, som han fullførte i Betlehem i 405. Deretter skreiv han ei rekke kommentarar til dei heilage skriftene, ofte med forklaringar til dei omsetjingsvala han hadde teke.
Kort tid etter at Damasus døydde forlet Hieronymus Roma og drog først til Antiokia, så til Alexandria og Nitria i Egypt, og til slutt til Palestina. Han slo seg ned som ein eremitt og lærar i Betlehem, der han døydde i 420.
Chryse Planitia
Chryse Planitia er ei større sletta på Mars nære det austre av Valles Marineris. Viking 1-landaren landa i området og synte ei overflata dekt av laus raud sand og ei større mengd med blokkar laga av basalt lava. Chryse Planitia er sannsynlegvis eit attfylt nedslagsbasseng; eit større tal av framståande kanalar fører til regionen. Desse kanalane spring ut frå den austlege enden av Valles Marineris og er sannsynlegvis gravne ut av noko flytande. Altimetri og bilete tekne av mellom anna Mars Global Surveyor peikar sterkt mot at heile regionen frå Chryse til den austlege enden av Valles Marineris ved eit tidlegare høve var fløymd over.
Bioforsk
Bioforsk er eit moderne, norsk forskingsinstitutt med spisskompetanse innan landbruk, matproduksjon, miljø og ressursforvalting. Frå 2015 er Bioforsk fusjonert med Norsk institutt for skog og landskap og Norsk institutt for landbruksøkonomisk forskning til Nibio. Bioforsk har også fokus på forskingsbasert innovasjon, verdiskaping og berekraftig ressursbruk. Bioforsk har som mål å vera ein regional, nasjonal og internasjonal konkurransedyktig produsent av kunnskap, tenester og løysingar.
Organisering
Bioforsk vart oppretta 1.1.2006 som resultat av ein fusjon mellom Planteforsk, Jordforsk og NORSØK. Bioforsk er i dag organisert under Landbruks- og matdepartementet. Bioforsk har sju forskingssenter, om lag 500 tilsette og avdelingar over heile landet frå Agder i sør til Finnmark i nord. Dette gjev nærleik til marknaden og nærleik til utfordringane. Den sentrale leiinga og administrasjonen i Bioforsk held til på Ås i Akershus.
Bioforsk Plantehelse
Bioforsk Plantehelse har hovudansvar for forsking og utvikling innan plantehelse og plantevern. Senteret har spesialkompetanse på plantesjukdomar, ugras, klimaeffektar, skadedyr, genetikk og bioteknologi. Integrert plantevern, biologiske nedkjempingsmetodar og varslingssystem er viktige arbeidsområde. Senteret arbeider også med landbruksmeteorologi, økotoksikologi og risikoanalysar. Bioforsk Plantehelse held til på Ås i Akershus.
Bioforsk Jord og miljø
Bioforsk Jord og miljø har hovudansvar for jord-og miljøforsking. Senteret har spesialkompetanse innan jord og jordkvalitet, jordforureining, miljøgifter og økotoksikologi, avfall og avfallshandtering, avløp og naturbaserte reinseløysingar, hydrologi, vasskvalitet, arealbruk og terrestriske klimaeffektar. Hovudkontoret ligg på Ås i Akershus. I tillegg har senteret ei avdeling på Svanvik i Aust-Finnmark som er leiande på kunnskap om natur og miljø i Barentsregionen. Her finst også Svanhovd Konferansesenter og Øvre Pasvik Nasjonalparksenter.
Bioforsk Aust
Bioforsk Aust har hovudansvar for forsking og utvikling innan korn, oljevekster, erter, frøavl, potet, grønsaker og urter. Senteret arbeider også med forsking på m.a. bær, grovfôr, gras til grøntanlegg, småfe, økologisk landbruk, presisjonsjordbruk og landbruksbasert næringsutvikling i fjellbygdene. Hovudkontoret ligg på Kapp i Oppland, men senteret har også avdelingar i Nes i Hedmark, Grimstad, Kvikne og i Valdres.
Bioforsk Vest
Bioforsk Vest har hovudansvar for forsking og utvikling innan hagebruk og grøntmiljø. Senteret har spesialkompetanse på frukt og bær, dyrking av grønsaker og bær i veksthus, produksjon av juletre og pyntegrønt, samt etablering og ivaretaking av grøntanlegg, inkludert gras til sports- og fritidsanlegg. Senteret arbeider også med grovfôr og kulturlandskap. Hovudkontoret ligg på Klepp kommune i Rogaland, men senteret har også avdelingar på Lofthus i Ullensvang herad, og i Fjaler kommune.
Bioforsk Midt-Noreg
Bioforsk Midt-Noreg har hovudansvar for forsking og utvikling innan grovfôr og kulturlandskap. Senteret arbeider i tillegg med korn, bær, veksthuskulturar, grønsaker, potet og bioenergi. Bioforsk Midt-Norge held til på Kvithamar i Stjørdal, Nord-Trøndelag.
Bioforsk Økologisk
Bioforsk Økologisk er eit nasjonalt kompetansesenter innan økologisk landbruk. Den primære oppgava til senteret er forsking og utvikling innan økologisk mat- og landbruksproduksjon. Senteret arbeider med heile verdikjeden frå ”jord til bord”. Bioforsk Økologisk held til i Tingvoll på Nordmøre.
Bioforsk Nord
Bioforsk Nord har hovudansvar for forsking og utvikling innan arktisk landbruk og utmark. Senteret har spesialkompetanse på ville bær, samt næringsmessig bruk og utvikling av utmark og innlandsfiskeressursane. Senteret er ein viktig tilretteleggjar for innovasjonsbasert utvikling i nordnorsk landbruk og naturbruk. Hovudkontoret ligg i Tromsø, men senteret har også avdelingar i Bodø og på Tjøtta.
Hallangspollen
Hallangspollen er ein fjordarm av Indre Oslofjord som strekkjer seg frå Drøbaksundet og nordaustover sør for Hallangen i Frogn kommune. Fjorden endar opp ved Hallangspollen naturhamn som er ei småbåthamn.
Hallangspollen går frå Gylteholmen og om lag 3-3,5 km innover mot småbåthamna.
Good Vibrations
«Good Vibrations» er ein song av The Beach Boys skriven og produsert av Brian Wilson, med tekst av Wilson og Mike Love.
Singelen vart gjeven ut 10. oktober 1966 med «Let's Go Away For Awhile» som B-side og vart den tredje førsteplassen til bandet i USA etter «I Get Around» og «Help Me, Rhonda». Han vart òg den første singelen deira som nådde førsteplassen i Storbritannia. I Noreg nådde songen andreplass, bak «No Milk Today» av Herman's Hermits. Songen vart spelt inn under innspelinga av Pet Sounds, men kom ikkje med her og vart i staden gjeven ut som ein frittståande singel. Seinare kom songen ut på albumet Smiley Smile, elleve månader etter singelen kom ut.
I songen er det nytta instrument som er uvanlege for ein popsong, mellom anna ein tydeleg cello og theremin. Songen er plassert på sjetteplass på lista til musikkmagasinet Rolling Stone over dei 500 største songane gjennom tidene. Songen er òg på lista til Rock and Roll Hall of Fame over dei 500 songane som forma rock and roll.
Komposisjon
Wilson har fortalt om korleis songen kom til i sjølvbiografien frå 1995, I Just Wasn't Made for These Times. Då han var barn skal mor hans ha sagt til hans at hundar kan føle «vibrasjonar» frå folk, slik at hunden bjeffar på folk med «dårlege vibrasjonar» («bad vibrations»). Wilson gjorde dette om til ein generell ide om vibrasjonar og utvikla ein ide om at folk kunne gjere det same med kjensler.
Tekst
Wilson fekk først hjelp av tekstforfattaren frå Pet Sounds, Tony Asher, for å hjelpe seg med å setje ideen ned på papiret. Like etter dei møttest spurte Wilson den nye låtskrivarpartnaren sin Van Dyke Parks om å skrive tekst til songen, men han ville ikkje.
Mike Love frå Beach Boys kom med den endelege utgåva av teksten i august 1966.
Innspeling
Songen vart komponert under innspelinga av Pet Sounds med original tekst av Tony Asher. Wilson spelte inn songen i seksjonar i forskjellige studio for å fange lydane han høyrde inni seg. Han nytta seg av den lagvise produksjonsmetoden han hadde starta å nytte på Pet Sounds og brukte månader på å setje songen i saman.
Det første akkompagnementet til songen vart spelt inn 17. februar 1966. Då vart han skildra som #1 Untitled (eller som Good, Good, Good Vibrations), men på lydbandet kan ein tydeleg høyre Brian Wilson sei «Good Vibrations, første opptak». Etter 26 opptak hadde dei ein grov monomiks. Dei la på rettleiande vokal på sporet dagen etter. 25. februar la Wilson frå seg songen for å arbeide med resten av Pet Sounds og kom tilbake til songen 24. mai 1966 fram til 18. juni. Dei forskjellige seksjonane av songen vart klipt saman på same måte som The Beatles sine seinare «Strawberry Fields Forever» og «A Day in the Life», som i følgje Paul McCartney begge var inspirert av Brian Wilson.
Den spesielle høge elektriske tonen ein kan høyre på refrenget og mot slutten av songen er skapt av ein theremin, spelt av Paul Tanner og først nytta av Wilson på songen «I Just Wasn't Made for These Times».
David Leaf, forfattar av biografien The Beach Boys and The California Myth skriv om songen at det ikkje er noko anna enn perfeksjon her og at songen var eit stort teknologisk gjennombrot som synte at det var mogeleg å gjere kva som helst i eit studio.
Album
Wilson og tekstforfattar Van Dyke Parks var inspirert av dei positive tilbakemeldingane på Pet Sounds og eit ønske om å toppe det nylege utgjevne Beatles-albumet Revolver, og la ut på Smile-prosjektet. Dette skulle vere eit heilt album der dei nytta seg av låtskrivingsmetoden og produskjonsteknikkane dei hadde nytta på «Good Vibrations». Albumet kom aldri ut då Wilson glei inn i depresjon, narkotikamisbruk og paranoia. Fleire spor vart redda frå innspelingane og spelt inn att i kraftig forenkla utgåver for Smiley Smile, der «Good Vibrations» først gong kom på eit album.
I 2004 spelte Brian Wilson inn Smile til særs god kritikk. Ei nyinnspeling av «Good Vibrations» var òg ein del av dette albumet og vart gjeven ut som singel før albumet kom.
Ettermæle
Både New Musical Express og Melody Maker var positive då singelen kom ut. Ikkje alle var like positive og Pete Townshend frå The Who skal ha sagt at det var truleg ein bra song, men at han måtte spele han mange gonger for å høyre kva dei song om. Han frykta at det no skulle komme ein haug med overproduserte songar.
The Beach Boys vart nominert til ein Grammy-pris for beste vokalgruppe for «Good Vibrations» og songen vart til slutt innlemma i Grammy Hall of Fame i 1994. Songen ligg ofte høgt på lister over dei største songane gjennom tidene. og hamna mellom anna på førsteplass på Mojo Top 100 Records of All Time i 1997. Rolling Stone har rangert songen som den sjette beste gjennom tidene. Songen kom på 24. plass på lista til RIAA og NEA over «Hundreårets songar». «Good Vibrations» er for tida rangert på fjerdeplassen på acclaimedmusic.net si samling av kritikarlister over dei største songane gjennom tidene.
Adílson Ferreira de Souza
Adílson Ferreira de Souza er ein tidlegare brasiliansk fotballspelar.
Han spela for klubbane Kashiwa Reysol, Vissel Kobe, Urawa Reds og Júbilo Iwata.
Elva Sacco
Sacco er ei elv sentralt i Italia og ei av sideelvant til Liri frå høgre.
Elva har utspring i Monti Simbruini i Appenninane i Abruzzo der to mindre elvar renn i saman. Ho renn søraustover i 87 km og kryssar Ciociaria og Ernicifjella i nordaust og Lepinifjella i søraust. Ho munnar ut i Liri nær Arce i Lazio.
Dei største sideelvane hennar er Cosa og Alabro. I Frosinoneområdet vert ho kalla Tolero, frå det antikke namnet hennar Tolerous eller Trerus.
Junior's Eyes
Junior's Eyes var ei britisk gruppe leia av gitaristen Mick Wayne (f. Michael Wayne, 1945, Kingston upon Hull - død 26. juni 1994), som spelte inn eit album og var kjend for å vere bandet til David Bowie i 1969.
Starten
Den første gruppa til Mick Wayne var The Outsiders med Jimmy Page på gitar. Etter dei spelte inn ein singel for Decca Records i 1965, vart the Outsiders oppløyst året etter, då Wayne vart med Hull-musikarane The Hullaballoos, der han erstatta Ricky Knight, før dei etter ei kort stund vart oppløyst. Han prøvde å danne ei ny besetning i Hull med trommeslagaren John Cambridge, men reiste etter kort tid attende til London (Cambridge vart seinare med i Hull-bandet The Rats, med gitaristen Mick Ronson). Wayne vart så med i Bunch of Fives (med den tidlegare Pretty Things-trommisen Viv Prince) i 1966 og dette bandet utvikla seg til The Tickle, med bandmedlemmane Mick Wayne (gitar), Mike Docker (vokal), Dave Williams (klaverinstrument), Richard Dowling (bass) og John Beckerman (trommer). Den einaste singelen til The Tickle, «Subway (Smokey Pokey World)» - har vore med på fleire psykedeliske samlealbum, som Acid Drops, Spacedust & Flying Saucers: Psychedelic Confectionery.
Junior's Eyes
Etter the Tickle vart oppløyst, danna Mick Wayne Junior's Eyes tidleg i 1968, først med trommeslagaren John 'Candy' Carr og så med John 'Honk' Lodge (tidlegare i Graham Bond Organisation) (bass) og Steve Chapman (trommer). Dei spelte raskt inn debutsingelen med hjelp av pianisten Rick Wakeman og produsenten Tony Visconti. Trioen fekk med seg songaren Graham 'Grom' Kelly og (ei kort stund) organisten John Redfern seint i 1968 og byrja å arbeide på eit album. Battersea Power Station kom ut i juni 1969.
Same månaden var Mick Wayne og Rick Wakeman av gjestemusikarane som spelte på gjennombrotshitten til David Bowie, «Space Oddity». Då albumet David Bowie vart spelt inn mellom juni og september 1969, hadde Bowie og produsenten Visconti med seg ei ny besetning frå Junior's Eyes som bestod av Mick Wayne (gitar), John 'Honk' Lodge (bass), John Cambridge (trommer) og Tim Renwick (gitar, fløyte og blokkfløyte). Det same bandet spelte med Bowie på BBC Radio-programmet Dave Lee Travis Show Session i oktober 1969 og (utan Wayne) B-sida «Conversation Piece», som var spelt inn i januar 1970. Wayne hadde òg vore med på innspelinga av James Taylor sitt debutalbum mellom juli og oktober 1968, og Honk hadde spelt på albumet Think Pink (sporet «Rock and Roll the Joint») av Pretty Things-trommeslagaren Twink i juli 1969. Desse innspelingane for andre artistar forstyrra framgangen til bandet, og den ny besetninga spelte berre inn ein einaste singel. Dei heldt den siste konserten sin den 3. februar 1970 i lag med Bowie. På denne konserten i Cambridge vart Bowie introdusert for den tidlegare bandkollegaen til 'Rats', Mick Ronson, og i løpet av få dagar hadde Cambridge, Ronson og Visconti (på bass) danna det nye bandet til Bowie, The Hype, men Cambridge slutta i slutten av mars.
Seinare karrierer
Honk og Renwick danna bandet Quiver i lag, men Honk slutta etter krot tid (og vart ei kort stund saman med den tidlegare Pink Fairies-trommisen Twink i Last Minute Put Together Boogie Band i Cambridge. Renwick heldt fram med bandet, som seinare slo seg saman med the Sutherland Brothers, og seinare spelte han med Mike + The Mechanics og både Roger Waters og det David Gilmour-leia Pink Floyd, i tillegg til at han gav ut fleire soloalbum. Mick Wayne drog til USA etter Junior's Eyes for å spele med Joe Cocker, og var eit par år der som studiomusikar, før han kom attende til London og vart med ei innspeling med Steve Peregrin Took i 1972 i lag med rytmeseksjonen til Pink Fairies, Duncan Sanderson og Russell Hunter. Dette bandet hadde for tida ein pause etter at gitaristen Paul Rudolph hadde slutta. Ingen av songane vart ferdige, og Wayne, Sanderson og Hunter danna ei ny inkarnasjon av Pink Fairies, og gav ut singelen «Well, Well, Well» / «Hold On», i tillegg til ei radioinnspeling for BBC Radio One. Sanderson og Hunter var ikkje nøgde med den musikalske retninga Wayne tok bandet i og dei overtydde Larry Wallis til å bli med i gruppa som andregitarist, og sparka etter kort tid Wayne. Wayne danna seinare pub-rockbanda Juniors og Ozo i midten av 1970-åra, før han trekte seg attende frå musikkindustrien. Han var i ferd med å spele inn eit comebackalbum som soloartist då han omkom i ein brann i huset til produsenten i 1994.
Diskografi
Singlar
Drøbaksundet
Drøbaksundet er eit sund der Oslofjorden smalnar mellom Drøbak i Frogn kommune og Hurum. Drøbaksundet dannar skiljet mellom Indre og Ytre Oslofjord. Sundet var tidlegare verna av Oscarsborg festning. Den tyske kryssaren «Blücher» vart senka i dette sundet 9. april 1940.
Oslofjordtunnelen, som opna i 2000, kryssar under sundet frå Storsand til Drøbak.
Teigblanding
Teigblanding eller teigdeling er ei nemning på ei fordeling av område innan landbruk. I samband med eit klyngjetun der kvar bonde eigde eller leigde ein del av garden, kunne eigedomsforholda vera heller innvikla. Innmarka var delt inn i små teigar, og kvar familie hadde rettar både til den gode og den dårlege jorda. Utmarka var ikkje delt inn i teigar, den brukte dei gjerne saman.
Teigblanding i Noreg
I tida etter Svartedauden i 1300-åra utvikla det seg ein særeigen gardsstruktur i Noreg, med personleg frie og til dels sjølveigande bønder i motsetnad til i det meste av resten av Europa. På andre måtar skilde ein seg òg ut; sentraleuroparane budde i sine særeigne landsbyar, medan i Noreg samla busetnaden seg i forskjellige typar tun. Sidan folketalet voks relativt sterkt utover 1700-talet vart det fleire og fleire garddelingar mellom t.d brør ved arveskifte. På Austlandet vart utviklinga kjenneteikna av at ein fekk ei sterk ekspansjon i husmannsstellet fram til det kulminerte kring 1850. Gjerne skjedde oppkomsten av ein husmannsplass på den måten at den av brørne som var odelsgut til heimegarden gav ein husmannsplass til dei andre brørne, slik at det skulle vera mogleg for dei òg å kunna stifta familie. I dette agrarsamfunnet var garden og jorda kjelda til rikdom, velstand og eit godt liv. Dei som ikkje hadde ein gard å ta over kunne risikera å måtta freista livet som legdslem eller vera tenestefolk på livstid, det var ein sterk sosial spaltingsprosess.
På Vestlandet gjorde dei det derimot ofte slik at sjølve heimegarden vart delt i fleire gardpartar. Ved mange høve var det fleire små åkrar av ymse kvalitet spreidd vidt omkring, og det same kunne gjelde engstykkja. For at kvar av lotteigarane skulle få sin part av både den beste som den dårlegaste jorda, nytta ein gjerne den metoden at kvar åker vart delt opp i fleire delar (eller teigar). Desse teigane vart så fordelt etter storleik proporsjonalt med kor mykje landskyld lotteigaren eigde i den jorda som skulle delast. For å få maksimal rettferd i fordelinga kunne ein òg gjera det slik at ymse teigane gjekk på omgang, såkalla årsskifte. Slik fekk systemet ein eigen ibuande dynamikk, der ein fyrst hadde byrja med teigblanding måtte ein halda fram på nydyrka område. Regelen på Vestlandet og Sørlandet var såleis at innmarksarealet til kvart bruk vart utgjort av ei mengd teigar, som låg spreidd mellom tilsvarande teigar til dei andre bruka på garden. I utmarka var det større eller mindre grad av sameige, og om hausten og våren vart innmarksarealet ofte nytta til fellesbeiting. Som rimeleg kan vera med eit slikt innfløkt fellesskapssystem vart det ofte tvistar og usemje om mange større eller mindre ting kring gardsdrifta og jorddelinga.
Folkeauken tvinga fram ei stadig sterkare oppdeling av jorda, og dei einskilde husa og teigane til kvart bruk på garden kom etter kvart til å liggja meir eller mindre planlaust kring kvarandre. Heilt attende til Gulatingslova har det funnest lovverk om jordskifte, noko som avspeglar vanskane med teigblanding. Jordskifte eller utskifting, vil seia å prøva å samla teigane til meir samanhengjande større jordstykke.
Veresvatnet
Veresvatnet er ein innsjø som ligg i Verdal kommune i Trøndelag fylke.
Everaldo de Jesus Pereira
Everaldo de Jesus Pereira er ein tidlegare brasiliansk fotballspelar.
Han spela for klubben FC Tokyo.
Then He Kissed Me
«Then He Kissed Me» er ein song skriven av Phil Spector, Ellie Greenwich og Jeff Barry. Songen, som var produsert av Spector, vart først gjeven ut på singel på Philles Records i juli 1963 av The Crystals. Songen er forteljande om ei ung kvinne som møter, forelskar seg i og til slutt giftar eg med ein ung gut.
I 2004 rangerte Rolling Stone songen på 493. plassen på lista si over dei 500 beste songane gjennom tidene. På den oppdaterte lista deira frå 2010 var songen falle ut av lista. Pitchfork sette songen på 18. plassen på si liste over dei 200 beste songane gjennom 1960-åra. Billboard kåra songen til den åttande beste av dei 100 beste songane av ei jentegruppe.
The Crystals-versjonen
Singelen er ein av The Crystals sine mest minnerike songar. Han vart spelt inn i Gold Star Studios i Los Angeles i april 1963. Solovokalen vart sungen av Dolores «LaLa» Brooks, med instrument av The Wrecking Crew og eit Wall of Sound-arrangement av Jack Nitzsche. Larry Levine var lydteknikar. I USa nådde singelen nådde sjetteplassen på hitlista i USA og andreplassen i Storbritannia. Singelen var den tredje for The Crystals som nådde topp 10 i USA og den andre som nådde topp 10 i Storbritannia. Songen vart òg ein stor hit i Irland og nådde tredjeplassen der.
The Beach Boys-versjonen
Teksten til songen vart skrive noko om som «Then I Kissed Her» og gjeven ut av The Beach Boys i 1965 på albumet deira Summer Days (And Summer Nights!!) med Al Jardine på solovokal, produsert av Brian Wilson. Songen fortel den same soga som originalen, men frå guten sitt synspunkt.
To år etter songen kom på albumet i april 1967 vart songen gjeven ut på singel i Storbritannia for å fylle pausen som opptod medan dei arbeidde på singelen «Heroes and Villains». Dette vart visstnok gjort utan at bandet godkjende det.
Singelen nådde fjerdeplassen i Storbritannia og tiandeplassen i Noreg. B-sida til singelen var «Mountain of Love» frå albumet Beach Boys' Party! (1965.
Originalversjonen av songen vart brukt i filmane Goodfellas og Adventures in Babysitting.
Terje Ythjall
Terje Ythjall er ein norsk kunstmålar, grafikar og teiknar. Han er utdanna ved Kunstakademiet under Ludvig Eikaas og Arne Malmedal i perioden 1974–1978. Ythjall nyttar karnevalsaktige, gjerne maskekledde figurar, som alltid er på veg frå ein ukjend stad til ein annan i dei surrealistiske bileta sine. Arbeida hans er dels nitid utførte måleri og fire av dei heng i Nasjonalmuseet/Museet for samtidskunst i Oslo.
Ulen
Ulen er ein innsjø som ligg i Lierne kommune i Trøndelag fylke.
La Paz-departementet
La Paz-departementet kan vera:
Yusuke Murakami
Yusuke Murakami er ein tidlegare japansk fotballspelar.
Tronfylgjelova under Magnus Erlingsson
Tronfylgjelova under Magnus Erlingsson av 1163 eller 1164 er den fyrste skrivne tronfylgjelova i Noreg. Neste lov om tronfylgje var Tronfylgjelova av 1260.
Yusuke Murakami
Han spela for klubbane Kashiwa Reysol, Albirex Niigata, Ehime FC og V-Varen Nagasaki.
Tronfylgjelova under Magnus Erlingsson
I samråd med kyrkjelege leiarar vart det sett opp krav som den nye kongen skulle stetta. Ein gjekk frå samkongedøme og hylling på lokale ting til einekongedøme og riksval.
Tronfylgjelova
Her er dei nymæle som vart vedteke med tilråding frå Magnus konge, Øystein erkebiskop (Eystein Erlendson) og Erling jarl og alle dei visaste menn i Noreg.
1. Det er no dinest at den skal vera konge i Noreg som er ektefødd son av Noregs konge, dersom ikkje vondskap eller vetløysa tek makta frå han.
2. Men om slikt hindrar den eldste i å ta riket, då skal den samfedre bror hans vera konge som erkebiskopen og lydbiskopane synest er best skikka, saman med dei tolv visaste menn frå kvart bispedøme som dei nemner med seg.
3. Desse ulærde menn skal gå til denne avgjerda med svoren eid på at den skal dei ta til konge som dei for Gud synest er best skikka. Og for denne eiden skal biskopane svara for Gud, endå dei ikkje sver, likeså vel som hine ulærde som sver, at dei skal granska kva som er sant i denne saka, slik som Gud gjev dei syn til rettast å sjå.
4. Men om Noregs konge ingen ektefødd son har etter seg, då skal den vera konge som er nest i arv, etter avgjerd frå dei som er oppnemnde til det, om han er skikka.
5. Men synest han ikkje å vera skikka, då skal den vera konge som dei oppnemnde synest høver best til å verja både Guds rettar og landsens lov.
6. Blir dei då ikkje samde, då skal dei vinna saka som til saman er flest, og som erkebiskopen og dei andre biskopane følgjer, og sannar det med sin eid.
7. Når kongen fell frå, då skal alle biskopane og abbedane og hirdstyresmennene med heile hirda sjølvbedne søkja nord til den heilage kong Olav til samråd med erkebiskopen. Kvar biskop skal nemna med seg 12 av dei visaste menn, og dei skal alle vera på ferda innan ein månad etter at det er spurt at kongen er fallen frå.
8. Der skal ofrast krona etter den kongen som då er fallen frå, for sjela hans, og den skal æveleg hengja der, Gud og den heilage kong Olav til ære, slik det vart lova av kong Magnus, den fyrste kronte kongen i Noreg.
10. Om dei menn som biskopen nemner med seg, forsømer denne ferda, då er dei i kyrkjebann og skal bøta 40 mark til kongen og kan ikkje leggjast i vigd jord om dei let livet i den tida.
11. Denne ferda skal kvar fara på eigen kostnad, men kongen skal bera kostnaden for alle dei som ikkje før hadde kongsgods.
12. Men om erkebiskopen ikkje er i landet eller er fallen frå, då skal alle menn koma dit til slike samrådingar som no er sagt.
Diaré
Diaré er tyntflytande avføring som kjem svært ofte.
Diaré kan skuldast infeksjonar, mekaniske tilhøve i tarmen eller medfødte sjukdommar. Infeksiøs diaré er ein vanleg dødsårsak i område med dårleg tilgang på reint vatn, eller også dårleg handtering av kloakk. Særleg er born utsett for dette.
Rio San Marino
Rio San Marino er ei elv på Den italienske halvøya. Ho renn gjennom San Marino (Chiesanuova og Acquaviva) og så nordover og inn i Italia. Ein del av elva dannar grensa mellom dei to landa. Ho munnar ut i Marecchia ved Torello, ein del av kommunen San Leo (provinsen Pesaro e Urbino).
Finnsborgstriden
Finnsborgstriden eller Freswæl som det ofte vert kalla på gamalengelsk etter line 1070 i Béowulf: .., Hnæf Scyldinga/ in Freswæle fallan sceolde, er eit brot av eit heltekvad på om lag 49 liner. På ny-engelsk vert det oftast vist til som The fight at Finnesburgh
Manuskriptet til dette kvædet låg opphavleg i biblioteket til Lambeth Palace, men gjekk tapt. George Hickes gjorde ei avskrift av det i 1705, og dette har sidan vore hovudkjelda for seinare forsking. Teksta er tett knytt opp mot eit særskilt avsnitt av Béowulf, line 1063-1159 (gjerne kalla Finnsborg-avsnittet). Henrik Rytter omsette brotet og gav det ut saman med si Beowulf-utgåve i 1929. Det er vanleg at dette brotet vert utgjeve saman med Béowulf-kvædet.
Teksta
(omsett av Henrik Rytter)
Forsking
Namna Hnæf, Hengest og Finnsborg (Finnes Buruh), knyter denne teksta til den nemnde staden i Béowulf. Dette nemnast hjå Henrik Rytter, og er handsama grundig av J.R.R. Tolkien. Det brotet som er teke vare på, skildrar ein svært dramatisk stode, kampen mellom ein flokk som ver ei hall, og dei som går til åtak på ho. Namna i brotet kan finnast att andre stader, mellom anna i kvadet Widsith, som gjev ein peikepinn om tilknyting og politisk bakgrunn.
Professor Tolkien nemner moglege feilskrivingar i teksta, gjort av Hickes. Dette gjeld til dømes far av Garulf, som han meiner skulle vera Gudulf, ikkje Gudlaf. Dette knyter Garulf til Jylland, og Tolkien fører prov for at denne striden handlar om jydar og daner i frisisk teneste. Finn, som gjev namnet til Finnsborg, er konge av Frisland. Tolkien meinte det var jyske hærfolk på båe sider i striden, utanfor og innanfor halla. Slik vert feiden ei feide mellom jyske hærfolk, for eller mot den danske hovdingen Hnæf. I dette biletet er Garulf ervingen til det jyske kongedømet, medan Hnæf er sett som ein inntrengjar, som kalla dene-konge, altså dansk. Hildeburh, søster av Hnæf, er gift med Finn, og i Béowulf vert det sagt at sonen hans Finn òg fall i dette åtaket.
Tolkien si undersøking merkar seg at dette brotet tek føre seg maktkampen om herreveldet på Nordsjøen, mellom frisarar, daner og jydar. Han daterer hendinga historisk til om lag 450, og knyter brotet til den angelsaksiske utvandringa til England. Hengest skulle då, etter Tolkien, vera identisk med den seinare kongen av Kent.
Kjelder
Henrik Rytter: Bèowulf, 1929. J.R.R. Tolkien: Finn and Hengest, the fragment and the episode, Harper/Collins 1982.
Sierra del Escudo de Cabuérniga
Sierra del Escudo de Cabuérniga er ei fjellkjede som ligg mellom Dei kantabriske fjella og Biscayabukta, innanfor den autonome regionen Cantabria i Spania. Høgda varierer frå 600 til 1000 meter over havet.
Sierra del Escudo de Cabuérniga går parallelt til kysten, og ligg 15-20 km frå havet. Fjellkjeda har derfor vorte rekna som grense mellom La Marina (Kysten) og La Montaña (Fjellet). Fjellkjeda er delt fleire stader av kløfter som elvar frå Dei kantabriske fjella har grave ut på veg mot havet.
Den evangelisk-lutherske kyrkja
Den evangelisk-lutherske kyrkja er ei gruppe kristne kyrkjesamfunn som bygger på den protestantiske læra til Martin Luther. Dei er særleg utbreidd i Nord-Europa og USA, og omfattar mellom anna den norske kyrkja.
Læregrunnlag
Evangelisk-lutherske kyrkjer har Bibelen, den apostoliske, nikenske, den athanasianske og den augsburgske truvedkjenninga og Martin Luther si lille katekisme som læregrunnlag (blant anna Den norske kyrkja og Den evangelisk-lutherske frikirken). Mange evangelisk-lutherske kyrkjer har også dei bøkene som er samla i Konkordieboka som læregrunnlag (for eksempel Den svenske kyrkja).
Ellikon an der Thur
Ellikon an der Thur er ein kommune i distriktet Winterthur i kantonen Zürich i Sveits. Kommunen har innbyggjarar  og eit areal på. Kommunesenteret ligg 390 meter over havet.
Grisedale Tarn
Grisedale Tarn er eit vatn i Lake District mellom Fairfield og Dollywagon Pike i Cumbria i England.
Grisedale Tarn ligg kring 550 meter over havet og har ei djupne på rundt 35 meter. Her finst bekkeaure, åbor og ål. Ho har utsig via Ullswater mot nordaust, og heile austsida av Dollywagon Pike er tilsigsområde for innsjøen.
Guppy
Guppy (Poecilia reticulata) er ein liten tannkarpeart som lever i Trinidad og delar av Sør-Amerika. Han er hovudsakleg kjend som akvariefisk, og er både rekna som populær og særs enkel å halda.
Kjenneteikn
Guppyen er ei lita tannkarpe, som ikkje vert stort større enn 6 cm. Hoa har størst kropp, men hannen har større og meir prangande hale. Dette gjer at dei ser om lag like store ut. Dei finst i fleire fargevariantar, og det er som regel hannen som er sterkast farga.
Levesett
Guppyen finst i mange habitat. Han trivst best i stilleståande vatn med ganske varme temperaturar (23-24 °C) og mykje vegetasjon, og toler etter tilvenning eit saltinnhald på opp til 1,025. Dei lever av dyreplankton, små insekt og detritus. Akvarievariantar er særs lett å få til å ta tørrfor.
Guppyane er særs fruktbare, og før levande ungar. Etter ei drektigheitsperiode på 4-6 veker set hoa 20-40 små yngel til verda. Dei har ingen yngelpleie; faktisk hender det tilmed at dei vaksne et sitt eige avkom. Dei vert kjønnsmogne allereie etter to-tre månadar.
Emerson de Andrade Santos
Emerson de Andrade Santos er ein tidlegare brasiliansk fotballspelar.
Guppy
Levesett
Sidan guppyen er så lett å halda i akvarium, er han ein del brukt både som forsøksdyr (m.a. i genforsking) og oppdrettsfisk til levandefor.
Emerson de Andrade Santos
Han spela for klubbane FC Tokyo og Shonan Bellmare.
Influensmaskin
Influensmaskin eller elektrisermaskin er ein maskin som verkar ved elektrostatisk induksjon. Han består av ein fast og ei roterande plate av isolerande material som glas, ebonitt eller liknande, forsynt med leiande, radielt stilte segment. Segmentet til den fasta skiva er konstant oppladd, og ved rotasjon blir ladningar indusert i dei roterande segmenta, positiv på den eine sidan og negativ på den andre sida av plata. Det eine slags ladningar blir straks fjerna ved slepebørstar, det andre følgjer med i rotasjonen og blir teke av med andre børstar som er forbunde med polane til maskina. Influensmaskiner kan gje spenningar på over 100 000 volt. Dei blir no brukt mest til demonstrasjonsforsøk.
Cordillera Penibética
Cordillera Penibética er den sørlegaste fjellkjeda i Cordilleras Béticas i Spania. Ho strekkjer seg langs sørkysten av Andalucia, frå provinsen Cádiz til provinsen Almería. Litt lenger nord, på andre sida av bekkena Hoya de Baza og Hoja de Guadix, ligg Cordillera Subbética og Cordillera Prebética.
Fontenay-sous-Bois
Fontenay-sous-Bois er ein kommune i dei austlege forstadane til Paris i Frankrike. Han ligg 9,3 km frå Paris sentrum, men har eigen bystatus og like over 50 000 innbyggjarar.
Cordillera Penibética
Fjellkjeda som utgjer Penibética-komplekset er frå vest til aust Serranía de Ronda, Sierra de Grazalema, Sierra de Tejeda y Almijara, Sierra Nevada, Sierra de la Contraviesa, Sierra de Gádor, Sierra de Baza og Sierra de los Filabres.
Fontenay-sous-Bois
Namn
Namnet Fontenay kjem frå det mellomalderlatinske ordet Fontanetum, som tyder «kjeldene» etter det latinske ordet fontana («naturleg kjelde»).
Kommunen har gått under fleire namn, som Fontenay-les-Bois (som tyder «Fontenay ved skogen»), Fontenay-sur-le-Bois (som tyder «Fontenay overfor skogen») eller Fontenay-sous-Bois (som tyder «Fontenay nedanfor skogen»), men tidleg på 1800-talet vart namnet fastsett til Fontenay-sous-Bois. Skogen det vert refertert til er Bois de Vincennes.
Historie
I 1929 mista kommunen Fontenay-sous-Bois meir enn ein tredjedel av områda sine då byen Paris annekterte Bois de Vincennes, ein stor del som høyrte til Fontenay-sous-Bois.
Tunnsjøflyan
Tunnsjøflyan er ein innsjø som ligg i kommunane Røyrvik og Namsskogan i Trøndelag fylke.
Interferensfilter
Interferensfilter er eit optisk filter som slepp gjennom ljos innanfor eit smalt bølgjeband, svarande til ein særskild spektralfarge, medan dei øvrige bølgjelengdene vert sløkka ved interferens. Filteret blir bygd opp av lag med ulik tjukkleik eller med ulik brytingsindeks og skilt med halvgjennomsiktige sølvbelegg. Ljos som blir reflektert to gonger i eit lag, interfererer med det som går direkte gjennom. Berre når bølgjelengda er slik at han gjev konstruktiv interferens etter kvar refleksjon, slepp ljoset gjennom.
Demping
Demping syner til eit effekttap i ein elektrisk krins, ein kabel eller ei transmisjonslinje, ein akustisk krins, eit mekanisk oscillerande system, etc. Demping tyder at systemet taper energi, som vert omforma til termisk energi og absorbert. Di større dempinga er, di større er effekttapet (energitap per tidseining) og di fortare døyr svingningane ut.
I elektriske krinsar fungerer Ohmsk motstand til demping, i akustiske- og hydrodynamisk krinsar er det viskosit som gjev opphav til demping og i mekaniske system er det friksjon. Ein støytdempar på ein bil har som oppgåve å dempa dei mekaniske svingningane som oppstår når ein køyrer på ujamt underlag.
Dempinga til eit system kan verta oppgjeven som absolutt demping, relativ demping, eller som ein Q-veridi, Inna telekommunikasjon, akustikk og audioteknologi nyttar ein som oftast Q-verdie, medan relativ demping er mest nytta innan reguleringsteknikk.
Struten fyrstasjon
Struten fyrstasjon er eit fyr som ligg på ein liten holme i Oslofjorden sør for Hankø i Fredrikstad kommune i Viken. Rett vest for fyret ligg Nøtterøy og Tjøme.
Sjømannforeiningar i Fredrikstad og Sarpsborg søkte om å få sett ut eit fyr på Struten i 1886, men fekk avslag. I staden vart det i 1901 sett ut ein orgelbøye like nord for Struten. I 1904 forliste barken «Sir John Lawrence» ved Struten og mannskapet på 13 omkom. Det vart då reist nytt krav om fyr på holmen og denne gongen fekk dei godkjenning. Fyret bestod av ein fyrbygning med lite lykterom på toppen av huset og vart bygd i 1907. Då fyret vart automatisert i 1985 vart fyrlykta plassert på ei søyle sørvest for huset.
Under den andre verdskrigen bygde tyskarane tre kanonstillingar rundt fyrhuset, men desse vart aldri teke i bruk.
Scott Speed
Han debuterte i Formel 1 i 2005 som testførar for Red Bull Racing under Canada GP og USA GP.
Føre 2006-sesongen fekk Speed plass i Scuderia Torro Rosso, som Red Bull døypte om Minardi-laget til etter at dei kjøpte det opp hausten 2005. Han klarte ikkje å få noko poeng i løpet av sesongen og enda førarmeisterskapen på ein 20. plass. Han fullførte 13 av til saman 18 løp.
I Australia fullførte Speed på 8.-plass, som skulle gjeve han eit poeng, men han vart gjeven ei tidsstraff på 25 sekund for å ha passert David Coulthard under gulflagg, og dermed enda han på 9.-plass, utan poeng. Under forklaringa for løpsleiinga etter løpet fekk Speed ei bot på $5000 for å ha banna til Coulthard under forklaringa.
Gettin' Hungry
«Gettin' Hungry» er ein song skriven av Brian Wilson og Mike Love for det amerikanske popbandet The Beach Boys. Songen vart gjeven ut på albumet Smiley Smile og på singel i 1967. Songen er ein av få songar på dette albumet som ikkje var knytt til det skrinlagte SMiLE-prosjektet.
Solovokal på songen er av Brian Wilson og Mike Love.
Elsau
Elsau er ein kommune i distriktet Winterthur i kantonen Zürich i Sveits. Kommunen har innbyggjarar  og eit areal på. Kommunesenteret ligg 498 meter over havet.
Kommunen ligg å begge sider av elva Eulach. Han består av landsbyane Elsau, Rümikon, Räterschen og sidan 1922 landsbyane Unter- og Oberschottikon.
Breiangen
Breiangen eller Breidangen er ein del av Ytre Oslofjord som ligg vest for sjølve hovudleia frå Skagerrak til Oslo. Det ligg sør for Hurum, vest for Son og Moss, nord for Horten og aust for Holmestrand.
Villejuif
Villejuif er ein kommune i dei sørlege forstadane til Paris i Frankrike. Han ligg 7 km frå Paris sentrum, men har eigen bystatus og rundt 50 000 innbyggjarar.
Namn
Namnet Villejuif vart først nemnd på ein paveleg bulle frå 1119 som Villa Judea. Tydinga av dette vert framleis diskutert. Enkelte meiner at dette rett og slett betyr «området til jødane», kanskje som følgje av nokre romerske ruinar der, som folk i mellomalderen såg på som sataniske der sarasenarar og jødar gjekk igjen. Moderne historikarar meiner derimot at Villa Judea sannsynlegvis tyder «eigedomen til Juvius eller Juveus», ein gallo-romersk landeigar.
Yohei Otake
Yohei Otake er ein japansk fotballspelar.
Han har spela for klubbane FC Tokyo, Cerezo Osaka, Shonan Bellmare, Fagiano Okayama og V-Varen Nagasaki (2019).
Tim
Tim er eit mannsnamn. Det kan vere ein kortform av Timothy som stammar tilbake til det greske namnet Timótheos, og er danna av timán, «ære», og theos, «gud». Tim kan også vere en kortform av Dietmar som stammar tilbake til det gamalhøgtyske namnet thiot, «folk», og mari, «berømt».